**între ea și pământ**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ea nu știe că eu pentru ea sunt viu

cum stă așa nemângâiată

pare

un scaun gol

eu pentru ea sunt viu

o privesc noaptea cu un ochi de bufniță

și mă ascund în părul ei

scorburos

ea doarme și nu știe că pentru

frumusețea ei trăiesc

nici ea nu știe că m-a uitat

demult

chiar dacă mâinile ei de mătase

stau ștreang

în jurul somnului meu

ea nu știe că eu sunt un gând

ce abia mai respiră

spânzurat

între ea și pământ